google/wiki40b huggingface dataset:
शास्त्रीय संगीत

इतिहास

भारतीय शास्त्रीय संगीत की परम्परा भरत मुनि के नाट्यशास्त्र और उससे पहले सामवेद के गायन तक जाती है। भरत मुनि द्वारा रचित भरत नाट्य शास्त्र, भारतीय संगीत के इतिहास का प्रथम लिखित प्रमाण माना जाता है। इसकी रचना के समय के बारे में कई मतभेद हैं। आज के भारतीय शास्त्रीय संगीत के कई पहलुओं का उल्लेख इस प्राचीन ग्रंथ में मिलता है। भरत मुनि के नाटयशास्त्र के बाद मतंग मुनि की बृहद्देशी और शारंगदेव रचित संगीत रत्नाकर, ऐतिहासिक दृष्टि से सबसे महत्वपूर्ण ग्रंथ माना जाता है। बारहवीं सदी के पूर्वार्द्ध में लिखे सात अध्यायों वाले इस ग्रंथ में संगीत व नृत्य का विस्तार से वर्णन है।
संगीत रत्नाकर में कई तालों का उल्लेख है व इस ग्रंथ से पता चलता है कि प्राचीन भारतीय पारंपरिक संगीत में बदलाव आने शुरू हो चुके थे व संगीत पहले से उदार होने लगा था मगर मूल तत्व एक ही रहे। 11वीं और 12वीं शताब्दी में मुस्लिम सभ्यता के प्रसार ने उत्तर भारतीय संगीत की दिशा को नया आयाम दिया। राजदरबार संगीत के प्रमुख संरक्षक बने और जहां अनेक शासकों ने प्राचीन भारतीय संगीत की समृद्ध परंपरा को प्रोत्साहन दिया वहीं अपनी आवश्यकता और रुचि के अनुसार उन्होंने इसमें अनेक परिवर्तन भी किए। इसी समय कुछ नई शैलियाँ भी प्रचलन में आईं जैसे खयाल, गज़ल आदि और भारतीय संगीत का कई नये वाद्यों से भी परिचय हुआ जैसे सरोद, सितार इत्यादि। 
भारतीय संगीत के आधुनिक मनीषी स्थापित कर चुके हैं कि वैदिक काल से आरम्भ हुई भारतीय वाद्यों की यात्रा क्रमश: एक के बाद दूसरी विशेषता से इन यंत्रों को सँवारती गयी। एक-तंत्री वीणा ही त्रितंत्री बनी और सारिका युक्त होकर मध्य-काल के पूर्व किन्नरी वीणा के नाम से प्रसिद्ध हुई। मध्यकाल में यह यंत्र जंत्र कहलाने लगा जो बंगाल के कारीगरों द्वारा आज भी इस नाम से पुकारा जाता है। भारत में पहुँचे मुस्लिम संगीतकार तीन तार वाली वीणा को सह (तीन) + तार = सहतार या सितार कहने लगे। इसी प्रकार सप्त तंत्री अथवा चित्रा-वीणा, सरोद कहलाने लगी। उत्तर भारत में मुगल राज्य ज्यादा फैला हुआ था जिस कारण उत्तर भारतीय संगीत पर मुसलिम संस्कृति व इस्लाम का प्रभाव ज्यादा महसूस किया गया। जबकि दक्षिण भारत में प्रचलित संगीत किसी प्रकार के मुस्लिम प्रभाव से अछूता रहा।
बाद में सूफी आन्दोलन ने भी भारतीय संगीत पर अपना प्रभाव जमाया। आगे चलकर देश के विभिन्न हिस्सों में कई नई पद्धतियों व घरानों का जन्म हुआ। ब्रिटिश शासनकाल के दौरान कई नये वाद्य प्रचलन में आए पाश्चात्य संगीत से भी भारतीय संगीत का परिचय हुआ। आम जनता में लोकप्रिय आज का वाद्य हारमोनियम, उसी समय प्रचलन में आया। इस तरह भारतीय संगीत के उत्थान व उसमें परिवर्तन लाने में हर युग का अपना महत्वपूर्ण योगदान रहा।

भारतीय वाद्य यंत्र

आमतौर पर हिन्दुस्तानी संगीत में इस्तेमाल किए गए उपकरणों में सितार, सरोद, सुरबहार, ईसराज, वीणा, तनपुरा, बन्सुरी, शहनाई, सारंगी, वायलिन, संतूर, पखवज और तबला शामिल हैं। आमतौर पर कर्नाटिक संगीत में इस्तेमाल किए जाने वाले उपकरणों में वीना, वीनू, गोत्वादम, हार्मोनियम, मृदंगम, कंजिर, घमत, नादाश्वरम और वायलिन शामिल हैं।

भारतीय शास्त्रीय संगीत पद्धतियां

भारतीय शास्त्रीय संगीत की दो प्रमुख पद्धतियां हैं- हिन्दुस्तानी संगीत और कर्नाटक संगीत।
उत्तर प्रदेश का भूगोल

उत्तर प्रदेश भारत का चौथा बड़ा और सबसे अधिक आबादी वाला राज्य है, जो देश के उत्तर-मध्य भाग में स्थित है। यह काफी बड़े भाग में फैला हुआ है और इसमें समतल जमीन से लेकर उत्तर में ऊँचे पहाड़ भी मौजूद हैं। उत्तर प्रदेश का मौसम भी अलग अलग रहता है और इसका कारण यह है कि इसकी दूरी सागर से काफी दूर है इस कारण वहाँ का बहुत कम प्रभाव ही यहाँ पड़ता है। यहाँ गर्मी में मौसम 49 °C तक बढ़ जाता है और ठंड में -1 °C तक गिर जाता है।

स्थान

उत्तर प्रदेश उत्तर-पूर्व में उत्तराखण्ड, पश्चिम में हरियाणा और दिल्ली, दक्षिण-पश्चिम में राजस्थान, दक्षिण में मध्य प्रदेश, दक्षिण-पूर्व में छत्तीसगढ़ और झारखण्ड और पूर्व में बिहार से घिरा हुआ है। यह क्षेत्रफल के हिसाब से देश का चौथा सबसे बड़ा राज्य है और आबादी के मामले में इसका पहला स्थान है।
२८०६ ईसा पूर्व

२८०६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८०६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बारसिंहों का गांव

बारसिंहों का गांव एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बारसिंहों का गांव गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १९७३  है।
मानसा, भारत

भूगोल

मानसा की स्थिति 29.98°N 75.38°E पर है। यहां की औसत ऊँचाई 212 मीटर (695 फीट)।

इतिहास

माना जाता है कि मानसा की स्थापना भाई गुरदास ने की थी। एक बार मानसा जिले के धीनगर में भाई गुरदास को आमंत्रित किया गया। कहा जाता है कि भाई गुरदास का विवाह इसी जगह पर हुआ था। एक बार भाई गुरदास अपनी पत्‍नी को लेने के लिए सुसराल गए थे। लेकिन गुरदास के सुसराल वालों ने उनकी पत्‍नी को वापस भेजने से मना कर दिया। सुसराल से वापस आने के बाद भाई गुरदास ध्यान साधना में बैठ गए। कुछ समय बाद लड़की के अभिभावक उसे वापस भेजने के लिए तैयार हो गए लेकिन भाई गुरदास ने अपनी पत्‍नी को स्वीकार करने से मना कर दिया। प्रत्येक वर्ष मार्च-अप्रैल महीने में यहाँ बहुत बड़े मेले का आयोजन किया जाता है। काफी संख्या में लोग इस मेले में आते हैं।

बुढ़लाडा़

बुढ और लाड़ा दोनों सगे भाई थे। यह दोनों खत्री जाति के थे। इस गाँव का नाम इन दोनों भाइयों के नाम पर ही रखा गया है। इस गाँव की कुछ जनसंख्या माबी और रामदासी थी। यह गाँव पहले कैथल राज्य का हिस्सा था। कैथल के राजा ने 1857 ई॰ के दौरान ब्रिटिशों की सहायता करने से इंकार कर दिया था। जिस कारण अंग्रेजों ने उनसे उनका राज्य छीन लिया। इसके बाद इसे करनाल जिले के साथ जोड़ दिया गया। यह स्थान उत्तर पंजाब का सबसे बड़ा बाजार है। बुढलाडा भटिंडा से 70 किलोमीटर की दूरी पर स्थित है।

सरदुलगढ़

सरदुलगढ़ शहर को पहले रोरी धुंधल के नाम से जाना जाता था। पहले यह शहर पटियाला का जिला शहर था। महाराजा पटियाला के बेटे सरदुल सिंह यहाँ शिकार करने के लिए आए थे। उन्हीं के नाम पर इस जगह का नाम सरदुलगढ़ रखा गया। यहाँ एक किला भी है जिसका निर्माण महाराजा पटियाला ने करवाया था।
लोकनायक फाउण्डेशन

लोकनायक फाउण्डेशन की स्थापना भारतीय साहित्य के क्षेत्र में उत्कृष्ट कार्य करने वाले लोगों की पहचान करने और उन्हें पुरस्कृत करने के लिये की गयी है। यह फाउण्डेशन प्रतिवर्ष १८ जनवरी को पुरस्कार प्रदान करता है। १८ जनवरी तेलुगु सिनेमा तथा राजनीति के महारथी नन्दमूरि तारक रामाराव और हिन्दी के प्रसिद्ध कवि हरिवंश राय बच्चन की पुण्यतिथि है।
ज्वारभाटा बल

ज्वारभाटा बल वह बल है जो एक वस्तु अपने गुरुत्वाकर्षण से किसी दूसरी वस्तु पर स्थित अलग-अलग स्थानों पर अलग-अलग स्तर से लगाती है। पृथ्वी पर समुद्र में ज्वार-भाटा के उतार-चढ़ाव का यही कारण है।

अन्य भाषाओँ में

अंग्रेज़ी में "ज्वारभाटा बल" को "टाइडल फ़ोर्स" (tidal force) बोलते हैं।

पृथ्वी और समुद्रों में

जब चन्द्रमा पृथ्वी पर अपने गुरुत्वाकर्षण का प्रभाव डालता है तो जो उसके सबसे समीप का समुद्र है, उसका पानी चन्द्रमा की ओर उठता है। इस से उस इलाक़े में ज्वार आता है (यानि पानी उठता है)। पृथ्वी के दाएँ और बाएँ तरफ का पानी भी खिचकर सामने की ओर जाता है, जिस से उन इलाक़ों में भाटा आता है (यानि पानी नीचे हो जाता है)। पृथ्वी के पीछे का जो पानी है वह चन्द्रमा से सब से दूर होता है और खिचाव कम महसूस करता है, जिस से वहां भी ज्वार रहता है। चन्द्रमा के ज्वारभाटा बल का असर पानी तक सीमित नहीं। पृथ्वी की ज़मीन पर भी इसका असर होता है। अगर पूरा असर देखा जाए तो ज्वारभाटा बल से पृथ्वी का गोला थोड़ा पिचक सा जाता है।

उपग्रही छल्ले

खगोलशास्त्र में एक रोश सीमा का नियम है। इसमें यदि कोई वस्तु किसी ग्रह की रोश सीमा के अन्दर आ जाये तो वह ग्रह उसपर ऐसा ज्वारभाटा बल डालता है के वह वस्तु पिचक कर टूट सकती है। हमारे सौर मण्डल के छठे ग्रह शनि के उपग्रही छल्ले कुछ इसी तरह ही बने हैं। साधारण तौर पर अगर किसी ग्रह के इर्द-गिर्द मलबा (धुल, पत्थर, बर्फ़, इत्यादि) परिक्रमा कर रहा हो तो वह समय के साथ-साथ जुड़कर उपग्रह बन जाता है। लेकिन अगर यह रोश सीमा के अन्दर हो तो ज्वारभाटा बल की पिचकन उसे जुड़ने नहीं देती। अगर कोई बना-बनाया उपग्रह या धूमकेतु भी रोश सीमा के अन्दर भटक जाए तो तोड़ा जा सकता है। १९९२ में जब शूमेकर-लॅवी नाम का धूमकेतु बृहस्पति से जा टकराया तो बृहस्पति के भयंकर ज्वारभाटा बल ने उसे तोड़ डाला।
ग्याडोलिनियम(III) ऑक्साइड

ग्याडोलिनियम (III) ऑक्साइड एक अकार्बनिक यौगिक है।
प्रफुला बरुहा

प्रफुला गोविन्द बरुहा असम के एक अनुभवी पत्रकार है जिन्होंने असम ट्रिब्यून जैसे बड़े अखबारों में पत्रकारिता की है। इन्हें साल २०१८ में साहित्य के क्षेत्र में पद्मश्री पुरस्कार से नवाजा गया है।
साबु दस्तगीर

साबु दस्तगीर (जनुवरी २७, ई.स. १९२४:मैसुर - डिसेंबर २, ई.स. १९६३:चॅट्सवर्थ, कॅलिफोर्निया) हॉलिवुड में सफल हुए पहले भारतीय अभिनेता है।
रग्बी फुटबॉल

विभिन्न देशों में रग्बी कोड की स्थिति

रग्बी यूनियन एक व्यावसायिक तथा शौकिया दोनों प्रकार का खेल है और इसमें दक्षिण अफ्रीका, अर्जेंटीना, ऑस्ट्रेलिया, इंगलैंड, फ्रांस, आयरलैंड, इटली, न्यूजीलैंड, स्कॉटलैंड तथा वेल्स जैसे पहले क्रम के यूनियनों का राज चलता है। दूसरे तथा तीसरे क्रम में आते हैं: कनाडा, चिली, फीजी, जॉर्जिया, जापान, नामीबिया, पुर्तगाल, रोमानिया, समोया, स्पैन, टोंगा, संयुक्त राज्य अमेरिका तथा उरुगवे. रग्बी यूनियन का संचालन अंतर्राष्ट्रीय रग्बी बोर्ड (आइआरबी) द्वारा किया जाता है, जिसका मुख्यालय आयरलैंड के डब्लिन में स्थित हैं। यह न्यूजीलैंड, दक्षिण अफ्रीका, वेल्स, फीजी, समोआ, टोंगा तथा मेडागास्कर का राष्ट्रीय खेल है और दुनियाभर में रग्बी का सर्वाधिक लोकप्रिय रूप है, जिसमें खेल के सेवन-ए-साइड संस्करण को ‘रग्बी सेवन’ कहते हैं, जिसे रियो डी जेनेरियो में होने वाले वर्ष 2016 के ओलम्पिक खेल के बाद से इसे खेल कार्यक्रम में स्वीकार कर लिया है। यह भी संभावना है कि वर्ष 2012 में लंदन ओलम्पिक में ‘रग्बी सेवन्स’ एक प्रदर्शन खेल बने. रग्बी यूनियन का फिफ्टीन-ए-साइड संस्करण पिछली बार वर्ष 1924 में पेरिस ओलम्पिक में खेला गया, जिसमें फ्रांस को 17-3 से हराकर अमेरिका ने स्वर्ण पदक पर अपना कब्जा जमाया.
रग्बी लीग भी एक व्यावसायिक तथा शौकिया दोनों प्रकार का खेल है, जिसका संचालन अंतर्राष्ट्रीय स्तर पर रग्बी लीग इंटरनैशनल फेडरेशन द्वारा किया जाता है। अमेरिका, रूस, लेबनान, यूरोपीय देशों और ऑस्ट्रेलिया की कई सारी शौकिया तथा अर्ध-व्यावसायिक प्रतियोगिता के अलावा पूरी दुनिया में इसकी दो प्रमुख व्यावसायिक प्रतियोगिताएं हैं- ऑस्ट्रेलियाई नैशनल रग्बी लीग तथा यूपियन सुपर लीग.

रग्बी शर्ट

रग्बी शर्ट पहले सूती हुआ करती थी लेकिन अब यह सूती और पॉलीएस्टर मिश्रित होती है। इस पदार्थ की यह खूबी है कि यह सिर्फ सूती की तरह पानी अथवा कीचड़ को अधिक नहीं सोखता है।
खेले जा रहे रग्बी के प्रकार के अनुसार रग्बी के जर्सी कुछ अलग-अलग प्रकार के होते हैं। रग्बी लीग के खिलाड़ियों द्वारा पहनी जानी वाली शर्ट में गले पर एक बड़ा-सा "V" होता है और ये शर्ट रग्बी यूनियन के जर्सी की तुलना में अधिक रंग-बिरंगी होती हैं। रग्बी यूनियन के खिलाड़ी अधिक पारंपरिक डिजायन वाले जर्सी पहनते हैं जो कभी-कभी तो पूरी तरह सफेद होते हैं (फ्रांस में कैहॉर्स रग्बी). हालांकि, रग्बी यूनियन के ज्यादातर खिलाड़ी एक रंग के जर्सी पहनते हैं जिसपर विभिन्न रंगों की पट्टियां होती हैं। खिलाड़ी की संख्या और उसका उपनाम जर्सी की पीठ पर ऊपर की ओर लिखे होते हैं (प्राय: नाम संख्या के ऊपर रहता है जहां संख्या स्पष्ट रूप से बड़े आकार में और बीच में होती है), साथ ही टीम का लोगो सीने पर बायीं ओर ऊपर की तरफ बना होता है।
महेन्द्र ज्योति

जनसंख्या

नेपाल के २००१ का जनगणना अनुसार महेन्द्र ज्योति का जनसंख्या ३३५३ है। इसमै पुरुष ४८% और महिला ५२% है।
जगन्नाथ मंदिर, त्यागराजनगर, दिल्ली

वास्तु कला

इस मंदिर का वास्तु एकदम उड़िया मंदिर शैली का है। उसपर चमकता हुआ उजला श्वेत वर्ण इसकी आभा को चार चांद लगाता है। इस मंदिर की दीवारों पर अनेकों देवी देवताओं की मूर्तियां बनीं हुईं हैं। यह मंदिर मूल जगन्नाथ पुरी के मंदिर की एक छोटी प्रति लगता है।
सक्या

सक्या (Sakya, तिब्बती: ས་སྐྱ་) तिब्बती बौद्ध धर्म के छह मुख्य सम्प्रदायों में से एक है। अन्य पाँच न्यिंगमा, कग्यु, जोनंग, गेलुग और बोन हैं। इनमें से सक्या, गेलुग और कग्यु को वज्रयान का नवप्रसार (New Transmission) या सारमा (གསར་མ) कहा जाता है, क्योंकि यह तिब्बत में बौद्ध धर्म के फैलाव की द्वितीय शृंख्ला में उत्पन्न हुए। न्यिंगमा, सक्या और कग्यु लाल टोपी सम्प्रदाय हैं क्योंकि औपचारिक समारोहों पर इनके अनुयायी लाल रंग की टोपियाँ पहनते हैं।

नामार्थ

तिब्बती भाषा में "सक्या" का अर्थ "हल्के रंग की मिट्टी" है। इस सम्प्रदाय का आरम्भ और पहला मठ तिब्बत के शिगात्से विभाग के पोनपोरी पहाड़ी क्षेत्र में हुआ था जहाँ की मिट्टी हल्के रंग की है।
दो चोर

संक्षेप

रहस्यमयी चोरी की एक श्रृंखला चार धनाढ्य पुरुषों के घरों में होती है। चोर प्रत्येक के यहाँ से एक ही आभूषण लेता है, लेकिन नकदी और अन्य आभूषणों को नहीं छूता है। वह चोरी करने के बाद एक स्वस्तिक को भी छोड़ देता है। पुलिस को संदेह है कि टोनी (धर्मेन्द्र), जिसको आमतौर पर एक चोर के रूप में जाना जाता है, इन चोरी के पीछे है। लेकिन वह बेगुनाही का दावा करता है। वह यह पता लगाने की कोशिश करता है कि असली चोर कौन है और संध्या (तनुजा) को एक धनाढ्य व्यक्ति के घर से चोरी करते हुए पकड़ लेता है। 
वह उसे बताती है कि वह वही चीजें वापिस ले रही है जो वास्तव में उसकी विरासत है। क्योंकि ये वस्तुएँ उसकी माँ (शोभना समर्थ) की हैं क्योंकि ये चार लोग उसके पिता की मृत्यु के बाद उसकी माँ को लूट लिये थे। उसकी मां अब मानसिक अस्पताल में है। टोनी और संध्या प्यार में पड़ जाते हैं। वह उसके सभी सामानों को वापस पाने में मदद करता है और धनी पुरुषों को सलाखों के पीछे करता है। संध्या की मां फिर से ठीक हो जाती है। टोनी और संध्या एक साथ जीवन शुरू करने का वादा करते हैं जब वे अपने संबंधित सजा को पूरा कर लेंगे।
शुद्धोधन

राजा शुद्धोधन, सिद्धार्थ गौतम के पिता थे, जिन्हें बाद में गौतम बुद्ध के नाम से जाना गया। वह दक्षिण नेपाल में रहने वाले शाक्य लोगों के नेता थे। शाक्यों मे एक पत्नी रखने की प्रथा थी, लेकिन जब शुद्धोदन ने अपने पिता के विरुद्ध एक लडा़ई जीती तो उसने दो राजकुमारियों मायादेवी और प्रजापति से विवाह करने की आज्ञा मांगी
सौभाग्यसागर

जीवनी

Saubhagyasagar पदोन्नत किया गया था के रूप में आचार्य में Uttam Nagar, दिल्ली में नवंबर 2014 है।  उन्होंने दौरा इटावा, उत्तर प्रदेश में अप्रैल, 2016 और आधारशिला रखी के लिए "गायत्री तीर्थ क्षेत्र".
मार्श वन-डे कप 2019

मार्श वन-डे कप 2019
परक्लोरिक अम्ल

परक्लोरिक अम्ल एक अकार्बनिक यौगिक है।
त्रिविकर्णिक आव्यूह

त्रिविकर्णिक आव्यूह (अंग्रेजी - Tridiagonal matrix) एक ऎसा आव्यूह (Matrics) होता है, जो निम्नवत स्वरूप में रहता है -
\begin{pmatrix}
1 & 4 & 0 & 0 \\
3 & 4 & 1 & 0 \\
0 & 2 & 3 & 4 \\
0 & 0 & 1 & 3 \\
\end{pmatrix}
यहां प्रत्येक पंक्ति (Row) में विकर्णिक तथा उसके अगल-बगल के स्तंभ (Column) भरे रहते हैं, तथा शेष स्तंभ शून्य होते हैं।
गदाधर भट्ट

गदाधर भट्ट गौड़ीय संप्रदाय के प्रमुख भक्त कवियों में गिने जाते हैं।

रचनाएँ

भट्ट जी की अभी तक रचनाओं में केवल स्फुट पद ही प्राप्त हैं। इनके स्फुट पद गदाधर की वाणी नामक पुस्तक में संकलित हैं इसके प्रकाशक बाबा कृष्ण दास हैं और हरिमोहन प्रिंटिंग प्रेस से मुद्रित है। इन स्फुट पदों का विषय विविध है। इनमें भक्त का दैन्य, वात्सल्य, बधाई (राधा और कृष्ण की ), यमुना-स्मृति और राधा-कृष्ण की विविध लीलाओं का वर्णन है।
हर्देर्विक विश्वविद्यालय

हर्देर्विक विश्वविद्यालय नीदरलैंड का एक विश्वविद्यालय है।
सोमपाल कामी

व्यक्तिगत विवरण

जब उनके पिता काम के सिलसिला में भारतके पंजाब गए तब कामीके बाल्यकाल पंजाब में ही क्रिकेट प्रेम में बिता हैं। कामीने वहाँ विभिन्न क्रिकेट टूर्नामेंट में आपने सहभागिता जनाए थे जिसमें सबसे महत्वपूर्ण उन्होंने इंडियन प्रिमियर कर्पोरेट लीगमें उसके कप्तानी को मानना सकते हैं। उनको नेपाली राष्ट्रीय क्रिकेट टीममें विश्वकप छनौटके लिए समावेश किया।
मैंने प्यार किया

संक्षेप

करन (आलोक नाथ) अपनी इकलौती बेटी सुमन (भाग्यश्री) के साथ ग्रामीण इलाके में रहता है। वह अपनी बेटी की शादी के लिए पैसे कमाने दुबई जाने की सोचता है। वह अपनी बेटी को अपने दोस्त किशन (राजीव वर्मा) के घर छोड़ देता है। सुमन और किशन के बेटे प्रेम (सलमान खान) की दोस्ती हो जाती है।
सुमन को प्रेम एक पार्टी में ले जाता है, जिसे सीमा (परवीन दस्तूर) द्वारा आयोजित किया गया है। वहाँ किशन के व्यापार के साथी रंजीत (अजीत वाच्छानी) का बेटा जीवन (मोहनीश बहल) सुमन और प्रेम के दोस्ती को गलत बोलता है। सुमन वहाँ से चले जाती है। उसके बाद दोनों को पता लगता है कि दोनों एक दूसरे से प्यार करने लगे हैं। कौशल्या (रीमा लागू) को उन दोनों के प्यार के बारे में पता चलता है और वो उसे बहू के रूप में मान भी लेती है, लेकिन किशन इससे खुश नहीं होता और सुमन को घर से जाने के लिए कहता है। इसी दौरान दुबई से लौट कर करन वहाँ आता है। उसे जब इस बात का पता चलता है तो उसका किशन से झगड़ा हो जाता है। इसके बाद वो सुमन को लेकर अपने गाँव लौट जाता है।
प्रेम को अलग होना ठीक नहीं लगता है और वो भी सुमन के गाँव चले जाता है। करन जो किशन के ऊपर क्रोधित रहता है, वो कहता है कि यदि वो खुद पैसे कमा कर दिखा सकता है तो ही वो उसकी शादी सुमन से कराएगा। इसके बाद प्रेम पास की खदान में ट्रक ड्राइवर के रूप में काम करता है और मजदूरी भी करता है।
महीने के अंत तक उसके बाद जरूरत के हिसाब से पैसे हो जाते हैं। जब वह करन के घर जाने लगता है तो बीच रास्ते में उसे जीवन और उसके गुंडे मिल जाते हैं और उसे मारने की कोशिश करते हैं। वो बच जाता है लेकिन उसका सारा पैसा भीग जाता है। करन उसके द्वारा भीगा हुआ पैसा लाने को बेकार बता देता है। क्योंकि भीगा हुआ पैसा कुछ काम का नहीं है। लेकिन प्रेम खुद को साबित करने का एक और मौका मांगता है। उसकी मेहनत से करन का दिल पिघल जाता है और वो दोनों की शादी के लिए मान जाता है। रंजीत को ऐसा लगता है कि जीवन ने प्रेम को मार दिया होगा। वो किशन के पास जा कर बोलता है कि करन ने प्रेम को मार दिया है। किशन जब करन के गाँव जाता है तो उसे पता चलता है कि प्रेम सही सलामत है। इसके बाद जीवन और रंजीत के गुंडे सुमन को ले जाते हैं लेकिन करन, किशन और प्रेम मिल कर रंजीत और बाकियों को हरा कर सुमन को बचा लेते हैं। इस घटना के बाद करन और किशन फिर से दोस्त बन जाते हैं व प्रेम और सुमन की शादी हो जाती है।
दिबांग नदी

मार्ग

दिबांग नदी अरुणाचल प्रदेश के ऊपरी दिबांग घाटी ज़िले में भारत-तिब्बत सीमा पर स्थित केया दर्रे के समीप उत्पन्न होती है। अरुणाचल प्रदेश में ऊपरी दिबांग घाटी ज़िले व निचली दिबांग घाटी ज़िले पर इसका जलसम्भर विस्तृत है। अपने ऊपरी भाग में यह मिश्मी पहाड़ियों से होती हुई निज़ामघाट के बाद मैदानी क्षेत्र में प्रवेश करती है। निज़ामघाट और सदिया के बीच यह काफ़ी ऊँचाई से नीचे आती है और कई धाराओं में बंट जाती है। यहाँ इसकी चौड़ाई ४ से ९ किमी के बीच है और लगातार मार्ग परिवर्तन से यहाँ की भूमि पर बाढ़ आती रहती है। १९५ किमी के कुल मार्ग को तय करके यह डिब्रू-सैखोवा राष्ट्रीय उद्यान से उत्तर में और सदिया के पास लोहित नदी में विलय हो जाती है।
परमाणु खनिज अन्वेषण एवं अनुसंधान निदेशालय

परमाणु खनिज अन्वेषण एवं अनुसंधान निदेशालय (एएमडीईआर) भारत का एक प्रमुख अनुसंधान संस्थान है जो परमाणु खनिजों व विरल मृदा तत्वों के बारे में अनुसंधानरत है। यह हैदराबाद में स्थित है।
परमाणु खनिज अन्वेषण एवं अनुसंधान निदेशालय का मुख्य अधिदेश है, - भारत के परमाणु ऊर्जा कार्यक्रम के सफल क्रियान्वयन के लिए आवश्यक यूरेनियम संसाधनों की पहचान एवं मूल्यांकन करना। इस महत्वपूर्ण कार्य के क्रियान्वयन के लिए नई दिल्ली, बंगलुरु, जमशेदपुर, शिलांग, जयपुर, नागपुर और हैदराबाद (पखनि मुख्यालय और दक्षिण मध्य क्षेत्र) के क्षेत्रीय एवं अनुसंधान केन्द्रों द्वारा संपूर्ण देश में विभिन्न स्थानों पर अन्वेषण किया जा रहा है।
चैटम हाउस

चैटम हाउस (Chatham House), जिसका औपचारिक नाम अंतर्राष्ट्रीय विषयों की शाही संस्थान (Royal Institute of International Affairs) लंदन में स्थित एक लाभ निरपेक्ष व अशासकीय संस्था जिसका उद्देश्य प्रमुख अंतर्राष्ट्रीय और वर्तमान घटनाक्रमों का विशलेषण करना और उनको समझना है। इस संस्था में विश्वभर के बहुत जानेमाने राजनेता व अन्य विशेषज्ञ आते हैं और विचारों के आदान-प्रदान में भाग लेते हैं। यह संस्था बातचीत में लागू होने वाले अपने चैटम हाउस नियम (Chatham House Rule) के लिए प्रसिद्ध है।
१९६६ ईसा पूर्व

१९६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वात

वात दोष

समस्‍त शरीर में व्‍याप्‍त वायु का विशिष्‍ट स्‍थान पक्‍वाशय, मलाशय, स्‍थूलांत्र कहा जाता है। यह वातिक रोगों का प्रमुख स्‍थान है। वायु की उतपत्ति मलाशय से है। पक्‍वाशय से वायु उतरकर बस्ति, कमर, जांघ, पैर, अस्थियों, उत्‍तर गुहा, मलाशय में फैल जातीं हैं।
निकोले

निकोले Greogorievich Natzvalov (रूसी: Николай Георгиевич Нацвалов) (1884 - 25 मई, 1919, व्लादिवोस्तोक) प्रथम विश्व युद्ध और विशेष मंचूरियन डिटेचमेंट के चीफ ऑफ स्टाफ, मेजर जनरल (1918) के प्रतिभागी थे।
उनका जन्म ट्रांसबिकेलिया में जॉर्जियाई - कोसाक परिवार (मूल उपनाम Natsvlishvili) में हुआ था। उन्होंने रूसो-जापानी युद्ध के दौरान अपनी सैन्य सेवा को निजी के रूप में शुरू किया। निम्नलिखित युद्ध के दौरान निकोले नट्टावलोव को चौथे डिग्री के सेंट जॉर्ज के आदेश और सेंट जॉर्ज के सम्मान हथियार से सम्मानित किया गया था।
अपने demobilization निकोले Natzvalov Transbaikal में सफेद आंदोलन में शामिल होने के बाद। उन्हें अटामन ग्रिगोरी सेमोनोव प्रथम संयुक्त विभाजन के चीफ ऑफ स्टाफ के रूप में नियुक्त किया गया था और 5 वें प्रियराम कोर (8 दिसंबर, 1918 से 25 मई, 1919) का नेतृत्व किया था। उसने आत्महत्या की।
तारा देवधर

तारा देवधर भारत से एक महिला बैडमिंटन खिलाड़ी  है।  वह भारत के क्रिकेट लीग डी. बी. देवधर की बेटी हैं।

कैरियर

तारा देवधर ने 1942 में महिलाओं की डबल्स में अपनी बहन सुंदर देवधर के साथ अपना पहला राष्ट्रीय खिताब जीता था। 
1942 और 1954 के बीच देवधर बहनों, सुमन, सुंदर और तारा ने भारतीय राष्ट्रीय बैडमिंटन चैंपियन प्रतियोगिता पर दबदबा बनाया। 
वह एक मजबूत टेनिस खिलाड़ी भी थीं। विस्कॉन्सिन-मैडिसन विश्वविद्यालय में अध्ययन करते हुए, 
यूएस टेनिस चैम्पियनशिप में उन्हें विदेशी टेनिस खिलाड़ियों के बीच पांचवां स्थान मिला था।
पहिया

पहिया (wheel) किसी भौतिक वस्तु में लगा हुआ एक गोल आकार का ऐसा अंश होता है जो अपने बीच में स्थित के खुले स्थान में किसी धुरी (ऐक्सल) पर टिका हुआ हो और घूम सके। मानव-कृत पहिये अक्सर वाहनों में नीचे लगे होते हैं जहाँ वह भार ढोने के साथ-साथ धरती पर लुड़क कर वाहन को चलाने का काम भी करते हैं। आधुनिक वाहनों में हवा से भरे रबर के पहिये होते हैं जो टायर कहलाते हैं। क्योंकि पहिये गति और समय की चाल का प्रतीक हैं इसलिये हिन्दू, बौद्ध, सिख व जैन धर्मों में इन्हें चिन्हों के रूप में भी प्रयोग किया जाता है।
संगणक अभियान्त्रिकी

संगणक अभियांत्रिकी या कम्प्यूटर अभियान्त्रिकी अभियांत्रिकी कि वह शाखा है जिसमे संगणक के सभी हार्डवेयर, साफ्टवेयर एवं प्रचालन तंत्र की डिजाइन, रचना, निर्माण, परीक्षण, रखरखाव आदि का अध्ययन किया जाता है। पहले यह वैद्युत प्रौद्योगिकी की एक शाखा मात्र थी।

इतिहास

कम्प्यूटर इंजीनियरिंग 1 9 3 9 में शुरू हुई जब जॉन विन्सेंट एटानासॉफ़ और क्लिफोर्ड बेरी ने भौतिकी, गणित और इलेक्ट्रिकल इंजीनियरिंग के माध्यम से दुनिया का पहला इलेक्ट्रॉनिक डिजिटल कम्प्यूटर विकसित करना शुरू किया। जॉन विन्सेंट एटानासॉफ एक बार भौतिकी और गणित शिक्षक थे जो आयोवा स्टेट यूनिवर्सिटी और क्लिफोर्ड बेरी इलेक्ट्रिकल इंजीनियरिंग और भौतिकी के तहत पूर्व स्नातक थे। साथ में, उन्होंने एटानासॉफ़-बेरी कंप्यूटर बनाया, जिसे एबीसी भी कहा जाता है जिसे पूरा करने में 5 साल लग गए। जबकि 1 9 40 के दशक में मूल एबीसी को ध्वस्त कर दिया गया और त्याग दिया गया, देर से आविष्कारकों को श्रद्धांजलि दी गई, एबीसी की प्रतिकृति 1 99 7 में हुई थी, जहां उसने शोधकर्ताओं और इंजीनियरों की टीम को चार साल और 350,000 डॉलर बनाने के लिए एक टीम ली थी।

कम्प्यूटर इंजीनियरिंग शिक्षा का इतिहास

संयुक्त राज्य अमेरिका में पहला कम्प्यूटर इंजीनियरिंग डिग्री प्रोग्राम 1 9 72 में क्लीवलैंड, ओहियो में केस वेस्टर्न रिजर्व विश्वविद्यालय में स्थापित किया गया था। 2015 तक, अमेरिका में 250 ABET-मान्यता प्राप्त कम्प्यूटर इंजीनियरिंग कार्यक्रम थे। यूरोप में, कम्प्यूटर इंजीनियरिंग स्कूलों की मान्यता EQANIE नेटवर्क के विभिन्न एजेंसियों के हिस्से द्वारा की जाती है। इंजीनियरों के लिए नौकरी की आवश्यकताओं को बढ़ाने के कारण जो हार्डवेयर, सॉफ्टवेयर, फर्मवेयर को समेकित रूप से डिजाइन कर सकते हैं और उद्योग में उपयोग किए जाने वाले सभी कम्प्यूटर सिस्टमों का प्रबंधन कर सकते हैं, दुनिया भर के कुछ तृतीयक संस्थान आमतौर पर कम्प्यूटर इंजीनियरिंग नामक स्नातक की डिग्री प्रदान करते हैं। कम्प्यूटर इंजीनियरिंग और इलेक्ट्रॉनिक इंजीनियरिंग कार्यक्रमों में उनके पाठ्यक्रम में एनालॉग और डिजिटल सर्किट डिजाइन शामिल हैं। अधिकांश इंजीनियरिंग विषयों के साथ, कम्प्यूटर इंजीनियरों के लिए गणित और विज्ञान का एक अच्छा ज्ञान होना जरूरी है।
इंडियन नेशनल ट्रेड यूनियन कांग्रेस

'इंडियन नेशनल ट्रेड यूनियन कांग्रेस' या 'राष्ट्रीय मजदूर कांग्रेस' कांग्रेस की श्रमिक शाखा है जिसका लक्ष्य देश की मजदूरों की दशा में सुधार व उनको समानता का अधिकार दिलाना है।
पूर्णिमा

पूर्णिमा पंचांग के अनुसार मास की 15वीं और शुक्लपक्ष की अंतिम तिथि है जिस दिन चंद्रमा आकाश में पूरा होता है। इस दिन का भारतीय जनजीवन में अत्यधिक महत्व हैं। हर माह की पूर्णिमा को कोई न कोई पर्व अथवा व्रत अवश्य मनाया जाता हैं।
राजा हृदय शाह

वंश वृद्धि

हरदे शाह के राजा सभा सिंह, राजकुमार पृथ्वी सिंह, राजा सलाम सिंह एवं कुंवर उमर सिंह नामक चार पुत्र हुए थे। इनमें से पृथ्वी सिंह को अपने पिता के बाद गद्दी प्राप्त हुई। उन्होंने मराठाओं की सहायता से पन्ना राज्य के शाहगढ़ को भी अधीन किया व १७४४ में वहां के प्रथम राजा बने।
पृथ्वी सिंह का विवाह होने पर राजा हरि सिंह एवं राजा किशन सिंह पुत्र हुए।
शब्द कला

शब्द कला या वर्ड आर्ट माइक्रोसॉफ़्ट आफ़िस में उपलब्ध एक सुविधा है जिसके अंतरगत किसी विशेष शब्द या वाक्यो को मनमोहक रूप से प्रस्तुत किया जा सकता है। इस कला को कई बार प्रकाशित पुस्तक के पाठ को सुन्दर दिखाने के लिए, समाचारपत्रों में, बैनरों और पोस्टरों को तय्यारी में प्रयोग में लाया जाता है।